
fa reveno de 1 filo. 


Post foresto multejara Ve! ne mastras mi kabanon, 
Venas filo mia kara; Nek liberan havas manon; 
El migrado Ciulanda Mi, en mia propra domo, 
Venas tilo mia granda! Estas kvazaú fremda homo. 

En kabano mankis pano, Car al vi, fratin pli aga, 

Do elmigris li, infano; Post kamplino hejmvilaga, 

Nun revenas beljunulo Prilas, laü destino dia, 

Al hejmlando, al Vistulo! Stel' alia, pli radia — 
Kiel volus mi, patrino Do akceptu lin, iratino, 
Premi lin al mia sino; Per muziko kaj per vino! 
Doni volus mi festenon, Li ne vidu ĉe l' festeno 
Por saluti la revenon. Kiel premas min — ĉagreno. 


A. Grabowski. 
er tiaj vortoj invitis la tutmondan samideanaron nia fama bardo, 
p la fiero de l' pola Esperantistaro la inde kaj juste nomita ,,Maj- 
stro dua —- Antoni Grabowski. 

Ne trovigas li plu inter niaj vicoj. La senkompata morto 
torrabis lin de ni. Ne ĝisvivis li bedaŭrinde la nunan tempon, kiam 
Polujo jam estas „mastrino en sia hejmo". 

Ĵes, karaj samideanoj, Polujo jam nun mastras en sia kabano 
sed Grabowski ne ekzistas plu por en la nomo de tiu Mastrino inviti 
vin al ni, al la libera sendependa Polujo. Kaj tiun grandan homon en 
tia plej honoriga tasko havas la respekton anstataŭi — bedaŭrinde 
sen lia talento — la modesta persono de mi... 


— —— 
== — 


Ankoraŭ treŝa estas en nia memoro la plej granda kruelaĵo en 
la mondhistorio: la terurega milito. Sango fluis kvazaŭ akvo. Orfoj 

larigadis en ĉiu minuto, vidvinoj — ĉiusekunde. Ankoraŭ pli mult- 
nombraj aperadis la invalidoj kaj aliaj malfeliĉuloj. La mondo iom 
post iom komencis similiĝi al buĉejo... Terure kaj senhalte furiozis 
la fajro, kiu ŝajnis neniam estingebla kaj minacis per ekstermo al 
la tuta mondo. Sango fluis, tajrego brulis, vivoj finiĝadis, morto ŝve- 
bis super ĉio kaj ĉiuj... Nigra estis la perspektivo en la estontecon. 
Ne multaj, kaj eble eĉ neniu jam nutris ian ajn esperon por la eston- 
teco... Sed kiam la mallumo atingas jam sian plenan apogeon, ko- 
mencas aperi la suno... Dezerto, tombaro, kadavrujo, malsanulejo, 
epidemio... Terura estas la vera bildo de | restinta mondo. Sed jen 
sur la ruinoj de tiu preskaŭ plene detruita kaj ĝisfunde elĉerpita 
mondo, aperas post la granda flamego, kvazaŭ Fenikso el cindro, nia 
tiom sortbatita, nia liom turmentita patrujo... La historia Nemezis 
ektriumfis: Polujo revivigis! La plej granda krimo en la historio, kia 
estis la dispartigo de Polujo (trifoja!), la plej granda honto de | mon- 
do estis revengita. Per sango kaj flamo venigis la mondo sian rehono- 
rigon... Ĉar — oni povas forrabi de ĉiu nacio ĝian teron, ĝian hava- 
jon, sed neniam la animon. Kaj tiu animo vivis kaj dum cent dudek 
kvin jaroj vagadis tra la mondo kaj, kvazaŭ makulo sur la konscienco 
de Eŭropo, atendis la justecon. Longe lasis la justeco je si atendi. 
Multe da viktimoj devis kosti. Jen antaŭ du semajnoj nia nacio festis 
la centjaran datrevenon de la unua ribelo de la pola popolo kontraŭ 
ĝiaj tiranoj. Tridek jarojn poste la Poloj ree kaptis armilojn por libe- 
riĝi de siaj premegantoj. Sed... evidente tro potenca estis la krimo 
por esti per relative tiel malmultnombraj viktimoj elaĉetita. La mal- 
justaĵo, kiun travivis Polujo, postulis evidente pli grandan okazaĵon. 
Per io ankoraŭ pli granda devis Polujo esti kompensita. Kaj jen mond- 
milito aperis... Kaj Polujon revivigis. Polujo estas jam ne nur nacio, 
ne nur animo. Polujo estas jam lando inter la landoj eŭropaj, ŝtatoj 
inter la ŝtatoj de Eŭropo. Polujo estas jam mastrino en sia hejmo. 
Polujo povas jam nun inviti gastojn en sian hejmon. Polujo havas jam 
nun la eblon montri al la mondo sian gastamon, pruvi al la mondo la 


verecon de l' malnova pola proverbo „Gasto hejmen — Dio hejmen . 
Polujo havas jam nun tiun eblon kaj — kio estas eble ne malpli gra- 
va — Polujo havas tiun deziron. 


Samideanoj de l' okcidento, samideanoj de l' oriento! Polujo 
estas la koro de Eŭropo, neniu el vi havas do malproksime. Samide- 
anoj de l' nordo, samideanoj de l' sudo! Polujo kuŝas en la centro de 
Eŭropo. Kiu do el vi havas malproksime? Samideanoj el Eŭropo, Sa- 
mideanoj el Ameriko, Samideanoj el ĉiuj anguloj de ĉiuj mondpartoj! 
Venu Polujon! Vi estas kore invititaj. Ciuj! Sen ia ajn escepto! Venu 
kiel plej multnombre! Venu grandare! Donu al ni la eblon demon- 
stracii antaŭ la mondo niar gastamon. La Esperantistaro, venanta 
al kongreso internacia de Esperanto prezentas ja la tutan mondon 
en miniatura formo. Ne rifuzu do al ni la feliĉon gastigi ĉe si la tutan 
mondon. Ni volas, ni deziras, ni arde avidas tion. Venu do — ni tiel 
torte vin petas... 

Tiom da jaroj pasis. Kun kia envio devis Polujo rigardi da tu- 
tan, mondon en kiu Ĝia infano — de ni ĉiuj tiel forte ŝatata Esperan- 
to — vagis, vagadis de unu urbo al alia. Ĉiuj urboj, ĉiuj landoj po- 
vis gastigi Ĝian infanon, nur Ĝi — la Patrino — devis, estis devigita 

rezigni de tia gojo. Dudek du universalajn kongresojn la tuta mondo 
havis la feliĉon okazigadi ĉe si. La diversaj urboj interbatalis pro la 
Kongreslokoj. Kaj Polujo ja eĉ ne havis la eblon aliĝi al tiu batalo. 
Kvankam Ĝi ja bonege konsciis pri siaj rajtoj kaj sendubaj ŝancoj 
je sukceso en ĉiu el tiuj bataloj... Polujo estis devigita tiun doloron 
travivadi, tiun doloron premi en si. Eĉ ne plendi! Nur silente kaj 
pacience atendi. Esperi! 


Kaj jen la espero — ni Esperantistoj scias esperi — etektivi- 
pis. Ni estas jam liberaj. Ni estas jam en niaj rajtoj. Kaj tiujn raj- 
tojn ni nun eluzas por gastigi vin ĉiujn, vin kiuj sciis tiel alte ŝati la 
ideon naskiĝintan sur nia tero, vin, kiuj tiom multe da respekto evi- 
dentigis al la Filo de nia tero... Polujo estas la Mekka kaj Medina 
de la Esperant'staro. Tie ĉi naskiĝis nia Majstro kaj Geniulo Za- 
menhof (ĝuste hodiaŭ pasas sepdek unu jaroj! A propos: Ne forgesu 
pri la tago de la libro! Metu ĉiu el vi antaŭ si la demandon: kian 
libron esperantan mi hodiaŭ aĉelis?) En Polujo ankaŭ naskiĝis Lia 
(mi hallas kaj pensas ĉu uzi tie ĉi la vorton „Lia“ ĉu „nia ') plej nobla 
verko Esperanto, dank' al kiu ni ĉiuj travivadas ofte minutojn de al- 
taspiroj kaj entuziasmoj. En Polujo — fine —- mortis kaj ripozas ĝis 
nun nia spirita patro Doktoro Ludoviko Zamenhof. Se do al tia lando 
pilgrimos miloj, dekmiloj aŭ eĉ centmiloj da samideanoj, tio estos nur 
inda justeco. 


Kaj ĝusle pri tiu ĉi justeco ni venas vin peti, vin ĉiujn, sami- 
deanojn en ĉiu loketo de la mondo. 


Samideanoj! inde volas vin akcepti Polujo. Venu, adorantoj de 
l pola Filo! Venu, vi ne bedaŭros. Nian plenkoran inviton akceptu 
kaj vi konvinkiĝos, ke la ĉi jaraj festoj esperantaj eble apartenos al 
la apogeaj momento; de ĉiu el vi, Ĉar la nunjaraj festoj estos neku- 
time grandiozaj. Jen ankoraŭ en Julio arangos plej koran bonvenon 
al la esperantistaro la antaŭpordo de Polujo Katowice, kiu volas 
per plenpompa antaŭkongreso „agordi la brustojn” de nia frataro 
por en deca animstato gvidi ilin al Krakovo por la kulminacioj de- 
niaj ĉi jaraj festoj. Ok tagoj da senĉesa solenado levos vin ĝis plej 
alta entuziasmo. Poste, ĉiuj kune ni veturos al la esperantista zenit- 
revo, Varŝavon, por repagi almenaŭ parte nian ŝuldon al nia Nefor- 
seseblulo sue Lia Tombo. Tri, nur tri tagojn havos Varŝavo la ĝo- 
jon vin gastigi en siaj muroj. Ĉar — jen jam senpacience atendas je 
via alveno kun sopirhalto Białystok tiu urbo, kiu havis la plej gran- 
aan feliĉon donaci al la mondo nian Majstron. Kaj... last not least- 
ni ĉiuj havos la okazon travivi unu el la plej solenaj momentoj en 
la Historio de Esperanto: Białystok por sia propra mono starigas 
monumenton publikan al nia Majstro. (Gloro kaj honoro al la urbo 
Białystok!) Kaj ni ĉiuj ĉeestos la malkovron. 


Do, ĉu mi eraras asertante, ke ni pasigos la plej solenajn ta- 
dojn dum la nunjaraj festoj esperantaj en Polujo?., 


Jam ne longe mi vin tedos, karaj geaúdantoj. Mi jam proksimi- 

jas al la fino. Mi jam sentas ke nenio estas plu bezona por diri. Tio 
ion mi jam diris sufiĉas por vin al ni allogi. Kaj se mi aldonos ke 
ĉiuj ĉi miaj nun diritaj vortoj, ke mia nun al vi direktita invito estas 

en la nomo de ĉiuj polaj esperantistoj, en la nomo de ĉiuj esperan- 
taj estraroj en Polujo, kiuj volas fari de la Kongresoj en Polujo plej 
brilajn mond-demonstraciojn, kaj ke tiujn kongresojn promesis pro- 
tekti niaj plej suverenaj aŭtoritatoj inkluzive kun Lia Prezidanta 
Moŝto, Profesoro lśnacy Moscicki kaj la unua marŝeio de Polujo 
Jozefo Pilsudski. Ĉu mi ankoraŭ dubu? 

Ne! Mi plene kredas ke vi kiel plej multnombre venos. 

Kaj vi venos! 

Kaj vi venos por kune kun ni plenvoĉe ekkrii: 

VIVU ESPERANTO! 
Edvardo Wiesenield L. K. Warszawa. 


OKAZE DE LA 100-JARA DATREVENO 
DE POLA INSUREKCIO. 


ibereco estas la plej granda trezoro de la homo. Ne ekzistas 
|. oferoj, kiujn oni ae metus sur ĝia altaro. Por konservi la libe- 

recon oni elverŝis maron de l' sango, ofte la plej bonaj repre- 

zentantoj de la homaro kun ĝojo dediĉis al gi siajn vivojn. Hi- 
storio de la pola nacio estas longa ĉeno de bataloj por ĝin reteni. 
La libereco estas elemento de Polo, sen kiu li ne povas ekzisti. 

Bonega ekzemplo por pruvi tiun principon estas provoj de 
reakiro de la sendependeco, kiujn entreprenis Poloj dum daŭro de 
centkvindekjara mallibereco. El tiuj provoj la novembra insurekcio 
de 1830 j. meritas la plej grandan atenton, kiel rekonilo de nedete- 
nebia penado al libereco, ankaŭ pro tio, ke kompare kun aliaj pro- 
voj, de reakiro de la sendependeco, gi havis la plej multajn ŝancojn. 
de prospero. La prosperon de la insukrekcio certigis rulista forto, 
konsistanta el kelkdek miloj da bonegaj soldatoj, plejparte malnovaj. 
batalspertaj napoleonaj milituloj. Kiel garantio de la venko estis 
malofte en la historio renkontata entuziasmo por la nacia afero. Sur 
pesteleron de la venko la nacio metis sian heroecon, materialajn 
bonhavojn kaj, rezignante pri partiaj kaj klasaj protitoj alkonformi- 
gis sin al direktado de komandantoj. Nefleksebla, ŝtatan sendepen- 
decon konsideranta celo de siaj revoj, la pola animo, tutregita de 
avido pri libereco, kuraĝigis sin al disciplina taro militista. Kiel estis 
ĉiam, tiel fariĝis ankaŭ en tiu ĉi tiel grava historia momento por 
Polujo, la nacio kunigis siajn fortojn, eligis novan fortostrećon, por 
batalakiri la ŝtatan sendependecon. 

Tamen la pola insurekcio esperiganta venkon, venkanta pli 
grandajn laŭnombre fortojn de malamiko, finiĝis malvenke, kaŭze 
de nekapableco de komandantoj. La ĉefa principo de pola milita. 
taktiko en bataloj kun Rusujo estis ĉiam batali sur terenoj kiom eble 
plej foraj de koro de Polujo —— Varŝava. Bataloj en riverteritorio de 
Dniepr certigas al pola armeo helpon flanke de la socio, konstantan 
venadon de rezervaj taĉmentoj el ne okupitaj de la malamiko orien- 
taj regionoj kaj liberecon de moviĝado. Faktoro emocia, rezultanta 
el fakto de batalo sur malamikaj teritorioj, ludas en agordo kaj ent- 
reprenoj de la soldatoj plusan rolon. Oni ne devas ĝin ignori, kiam 
oni scias, kiel grandan rolon en agado de Poloj ludas la senta fakto- 

ro, kaj kiom multe ili povas atingi, kiam ilian entuziasmon oni elu- 
zos konsekvente. 

Epoko de la novembra insurekcio ne havis komandantojn, ka- 
pablajn regi la situacion, kiu eliĝis en rilato de Polujo al Rusujo, 
kaj gvidi la nacian entreprenon gis fina venko. Oni ignoris la ĉe- 
tajn ecojn de la nacia psiko, kaj per pasiveco kaj manko de iniciativo 
oni rezultigis la malvenkon. 

Kiel lasta cedis al la malamiko heroa Varŝava, metante ĉirkaŭ 
siaj muroj remparojn el junaj korpoj de plej bona; filoj de Polujo. 

La insurekcio falis, la provo de reakiro de la sendependeco 
malsukcesis, La insurekcia registaro, generalaro kaj armeo elmigris 
el la lando, ne akceptante oferitan amnestion, proklamitan de la 
caro. Pola politika vivo post 1831 j. koncentrigis en Parizo, kie in- 
terkonsiligis la insurekcia parlamento, kie agis la nacia registaro, 
iluziigante per espero releni estradon de la lando, regata nun de la 
malamiko. Posteaj faktoj forblovis tiujn iluziojn kaj represioj de la 
rusa registaro en Polujo pereigis ĉiujn pli kuraĝajn patriotajn ent- 
reprenojn. 

Je heroa batalo de Poloj estis direktanta siajn okulojn la tuta 
Eŭropo, admirante iliajn fortostreĉojn kaj kun nemezurebla simpatio 
sekvante ĉiun sukceson de la insurekciuloj. Oni konsideris ilin he- 
00] de libereco, plei eminentaj verkistoj francaj kaj germanaj (Po- 
ienlieder) esprimadis siajn sentojn al la novembra insurekcio en 
sentplenaj verkoj. Ĉar oni sciis, ke unu el kaŭzoj, kiuj plirapidigis 
dian eksplodon en Polujo, estis ribelo de soldatoj, kiujn oni volis, 
taŭ politikaj kombinoj de caro Nikolao l, uzi por estingi insurek- 
cion belgan kaj detrui freŝe akiritan liberecon, amitan de ĉiuj po- 
poloj de la mondo, de Belgujo. Malvenko de la novembra insurekcio 
elvokis kompaton de luta Eŭropo, kiu kunsentis kun Polujo. La in- 
surekciulojn-elmigrintojn oni akceptadis ovacie en ĉiuj urboj de 
Germanujo kaj Francujo, kun estimo oni rigardis iliajn vundojn kaj 
kun admiro oni rakontis pri iliaj heroaj agoj. 

La gloro de la insurekciuloj longe sonis en Eŭropo kaj ilia 
signaldiro, kun kiu ili pasis al batalo kun malamiko: „Por nia kaj 
via Libereco', fariĝis signaldiro de sublime komprenataj liberigaj 
celadoj. | 

Marjan Wojnowski. 


IOMETE PRI LA POLITIKO. 


Jam linigis niaj parlament-elektoj. Oni povas konstati, ke 
en Ciuj partoj de nia lando venli: kun tre e: vlenia plimulto la par- 
tio de politika ordo, nome la partio de Marsalo Piłsudski. 

liu €i rezulto ne estas io ne atendita, car la lando bezonas 

pacon kaj ordon por plia disvolviĝo kaj por korekto kaj sanigo de 
postmilitaj vundoj. Vundoj grandaj kaj gravaj. Eŭropo ofte ne kom- 
prenas nian renovigitan ŝtaton nek ĝiajn tendencojn. 

Pola ŝtato bezonas antaŭ ĉio tiun komprenon. Antaŭ ĝia dis- 
partigo, kiu estis la efiko de troa liberaleco de iamaj parlamentanoj, 
kiuj volis doni al la ŝtato nek sufiĉe da forta armeo nek mono por 
tortikaĵoj, Pollando domis unua la ekzemplon de progreso al ĉiuj 

landoj de Eúropo. La Konstitucio de 3-a de majo 1791 estis la plej pro- 
gresema egaligante la rajtojn de ĉiuj civitanoj. Sed estis tro malfrue: 
malsataj najbaroj superfalis la senfortigitan najbarinon kaj disŝiris 
gian landon... 

Pli ol centjaron, preskaŭ 150 jarojn daŭris la mallibero... Tuta 
Eŭropo sangigis por egaligi la historian eraron. Tri emperiestroj po- 
tencegaj partoprenintaj iam en tiu eraro falis. Ekekzistis nova ordo. 

Tiun novan ordon firme volas subteni per pacema kaj ordema 
agado la registaro de Marŝalo Pilsudski. Ne ĉiu; polaj civitanoj an. 
kaŭ komprenas tiun agadon. Multaj kontraŭstaras. Laŭ la ekzemplo 
de konfederacio de Targowica ili eĉ turnas sin al fremdaj potencoj... 
lli ne povas sin turni al la armeoj, sed nunaj potencoj estas... ga/e- 
taro. Tiu gazetaro disvastigas tute na ekzistantajn informojn al la. 
eksterlanda publiko. 

Redakcio de Pola Esperantislo ricevis eĉ demandojn, ĉu en 
tiuj cirkonstancoj ni povas aranĝi nian internacian kongreson. Ami- 
koj ne ridu! tiom potenca estas mensogema gazetaro. Estas serioza 
atero. 

Dume ni preparas vigle nian kongreson kaj estas certaj, ke 
ĉio kion ni nune diras, povas esti surloke kontrolita de niaj sami- 
deanoj apartenantaj al la ĉiam grandiganta Esperanta nacio. Ripro- 
ĉo al nia lando, kiu estis farebla eĉ dum nia oka en Kraków, nun 
ne pli havas bazon: oni komencas kompreni ke la lingvo kaj la in- 
terna ideo de Zamenhof estas vere indaj de subteno kaj vigla disva- 
stigo. 

Neniam n. rimarkis liom da inteligentularo aŭskultanta kursojn 
de la lingvo, neniam nia loka gazetaro skribis tiel volonte pri la 
utilo de la lingvo kiel ilo por interkompreno kaj pacigo de ĉiuj na- 
ciaj miskomprenoj - kiel nun. O. Bujwid. 


POLA SAMIDEANINO EN TALLINN. 


a 4-an de oktobro venis el Helsinki al Tallinn pola s-anino Halt- 
d na Weinsteinówna, bone konata de multaj estonaj geespberan- 
listoj. 
Pli ol ses semajnojn ŝi restis en Tallinn — longa tempo 
kaj tamen malionga... 

Kiel rapide forflugis tiuj tagoj kune pas.gitaj... 

Kiel rapide alvenis la disiga momento, la 18-a de novembro... 

Sed ne pri la malgaja momento mi intencis rakonti al vi, karaj 
polaj gesamideanoj, sed pri belaj, amuzaj kaj utilaj momentoj, kaŭzi- 
tuj de Via ĉarma samlandanino. 

Ĉiulunde ŝi estis ŝatata gaslino en la loka societo „Espero, 
kie ŝi paroladis en la „V:va Gazeto". Interalie la 10-an de novembro, 
vesperon antaŭ la pola nacia festo, ŝi pardlis pri interesa historia 
temo .,1920-a jaro en la historio de Polujo kaj de Eŭropo" en le 
ĉeesto de 90 personoj proksimume. 

La 28-an de novembro s-anino H. Weinsteinowna kun la alin; 
eksterlandunoj s-ano L. Sinha, hindo kaj T. Lazarov, bulgaro 
vizitis la H-an JEMA, elementan (popolan) lernejon laŭ la invitoj Je 
esperantaj lernantinoj, kiuj festis la malfermon de la „Esperanta 
terna ideo de Zamenhof estas vere inda de subteno kaj vigla disva- 

Rondo" ĉe la lernejo. Si salutis la infanan entreprenon, dezirante al 
la Ronde ĉion bonan. 

La 8. Xl. la amata gastino ankaŭ de la lernantinoj faris lumbiid- 
paroladon al la 92 lernantinoj de 3 lastaj klaso; en la nomita lernejo 
pri la temoj „vojaĝo tra Polujo" kaj „Legendo pri ekesto de Karpa- 
toj. La esperanta parolado kun la traduko daŭris 2 horojn kaj fini- 
gis per la deklamado de la parolantino en pola lingvo kaj per la 
kantado de la malgrandaj aŭskultantoj en estona lingvo. Malgraŭ 
longdaŭra parolado neniu volonte disiris... | 

Krome s-anino Halina instruis Esperanton en la sama lerneje 
al du esperantaj grupoj po unu leciono. 

Tiuj ĉi lecionoj estas bonega rimedo por vigligi gelernantojn 
kaj por montri al ili la gravecon kaj utilecon de la Esperanta lingvo. 
la gelernantoj, komprenante senpere fremdlandan instruiston, ex- 
havos al la lingvo pli da intereso, de kiu siavice dependas la valo 
pli diligente daŭrigi la lernadon de lu lingvo. 

“La loka societo , Espero” jam somere petis de s-ino H. Wein- 
steinówna, kiu dum sia vojago al Finlando traveturis Tallinn, hel- 
pon por aranĝi aŭtune polan vesperon. Kaj la 15-an de novembro 
efektiviĝis la deziro de la societanoj dank' al la klopodoj de la ŝatata 
polino Halina. Oni ĝuis belan festvesperon kun jena programo: 

1. Prelego kun lumbildoj: Nuntempa Polujo — H. Weinsteinówna. 
trad. E. Lúbek. 
2. Mezosopransolo — H. Valdmann 
a) Malĝojo — Fr. Chopin, 
b) Ekbrilis luno —- popolkanto, 
c) Plug sto al alaŭdo -- - popolkanto, 
akomp. H. Müür. 
3. Deklamo E. Nómman 
Tri Budrysoj Adam Mickiewicz 
4. Sopransolo — L. Linnamági 
Deziro Er. Chopin 
akomp. M. Uuli. 
5. Deklamo -— K. Poller 
a) Stach —- Marja Konopnicka 
b) La destino Narcyza Żmichowska 
6. Mezosopransolo - U. Evrest 
a) Maciek -- popolkanto 
b) Hej, en MP — 179 d: Nr 
akomp. M. Uuli. 
7. Fortepiansolo D. Pellmann 
a) Pola fantazio As-dur Fr. Chopin, 
b) Valso Fr. Chopin. 
8. Tenorsolo — A. Kikas 
a) Bruas pinoj sur deklivo 
(el opero „Halka“ de Stanislav Moniuszko). 
akomp. M. Uuli, 

En la fino de sia prelego s-anino H. Weinsteinówna je la nomo 
de polaj esperantistoj invitis estonajn esperantistojn partopreni la 
23-an Universalan Kongreson de Esperanto en Kraków 1931. La pu- 
bliko, — proksimume 200 personoj —, kiu kun grandu interesu 

sekvis la prelegon, varme aplaüdis kaj s-ano J. Kiivet je la. nomo Je 
la „Espero“ dankis la parolantinon, transdonante al ŝi ruĝajn rozojn. 


S-ino H. Weinsteinówna, estante en Tallinn, ne nur plenumis 
la peton de la tallinnaj esperantistoj, sed ŝi faris le devon de bona 
esperantisto kaj naciano. 


Kiel esperantisto, unue ŝi propagandis Esperanton per s'a 
ĉeesto en la lernejo kaj dum la festvespero partoprenata ankaŭ de 
neesperantistoj kaj due ŝi pli alproksimigis la geesperantistojn de 
ambaŭ landoj. 

Kiel naciano ŝi per sia .uteresplena prelego konatigis per helaj 
klaraj koloroj la nuntempan Polujon kun ĝiaj klopodoj, zorgoj kaj 
laboroj al la alia nacio, kiu bone komprenas tiujn penojn kaj torte 
kunsentas kun Polujo. Tiel s-ino Halina Weinsteinówna do faris ree 
paŝon por pli alproksimigi la du landojn kun aliaj popoloj. 

aj — kiel mi jam komence menciis -— venis la adiaŭa momento 
la 18-an de novembro, vespere. En la stacidomo kolektiĝis eksteror- 
dinare multaj gesamideanoj kaj lernantinoj kun floroj por akompan 
la ŝatatan samideaninon kaj amatan amikinon kaj instruistinon. 

„Ĝis revido!” — „Ĝis revido!"... 

Kiam ekruliĝis radoj de la. vagonaro ekruliĝis sekrete larmo; 
de ŝajne malvarmaj nordanoj... | 


Instruistino E. Lúbek. 


Cigno, kankro kaj ezoko. 


(laŭ rusa fablisto Krilov). 


Survoje ie, [orlasita Alten direktas sin la cigno. 

De l' veturisto senkonsila, La kankro malantauen iras, 
Plena de ŝarĝo kaj klinita, Kaj la ezoko kun fisdigno 

Staris en marĉo — veturilo. Er akvon veturilon tiras. 

Kun. bonideo tie venis Pasis en fortostreco horoj, 

La cigno, kankro kaj ezoko, Pasis la fortoj kaj fervoro, 

Kaj veturilon entreprenis Svitis la cigno, kankr', ezoko... 
Pusi triope de la loko. Kaj veturilo staris sur loko. 
Junginte sin al veturilo, Same en vivo olte estas 

La eksterordinara trio Kiam pasas ministroj kaj 

Kun entuziasmokula brilo oficistoj restas... 
Gate movigis kun ekkrio. Fez. 


POLLANDA KRONIKO. 


| BIALYSTOK. Tuj post la transiro en novan ejon kaj aceto de la necesa 
inventario, nia Zamenhofa societo komencis sian normalan agadon. —- Jam la 
30-an de Septembro okazis tre interesa prele$o de Samid. G. Juchnowiecki pri 
„La Esperantista agado en Wilno". La prelegon ĉeestis multaj samideanoj. 

Vendrede, la 3-an de Oktobro ni aranĝis raportan vesperon pri la IV Pollanda 
Esperanto-Kongreso en Lodz, kiun ĉeestis multaj el niaj socielanoj. Raportis: 
pri la Kongreso Prez. Sro J. Ŝapiro kaj pri la Kongresurbo Komitano J. Dubin- 
ski. La raportojn kompletigis nia Administr. E. Jabłoński. Rilate kun la 
sekvontjare okazonta en nia urbo 2-a Internacia Postkongreso Esperantista, 
kunligita kun solena malkovro de monumento al nia Majstro, nia Socielo pres- 
igis grandajn afiŝojn, kiuj laris rimarkindan impreson je la tuta logantaro de nia 
urbo. La rezulton de nia propagando ni jam spertis post kelkaj tagoj, ĉe la sole- 
naj lermo de la malnovaj kaj malfermo de novaj kursoj. — Por la novaj kursoj 
enskribiĝis €. 70 personoj. — En nia ejo, bele dekorita dank' al nia Sekretario 

Sro Tynowicki, mem artpentristo, kaj en ćeesto de pli ol 100 personoj, komen- 
cigis la soleno. Post inaügura parolado de Prez. J. Sapiro oni disdonis la prem- 
jojn kaj atestojn. — La unuan premion ricevis F-ino Jablonowicz, por bonega 
prospero ĉe la kursoj. F-ino Jablonowicz poste deklamis poemon de J. Baghy. — 
En la nomo de la gekursanoj parolis Sro Slonimczyk. Tiu parolado estis respon- 
ulila de la instruisto Sro Doroŝko. Sekvis provleciono. Fine deklamis Fino Po. 
rozowska, kiu kiel ĉiam, lasis admiri ŝian belan talenton. Gaja interbabilado finas 
nian unuan solenon de la nova sezono. 

BYDGOSZCZ. La loka „Societo Esperanto" komencis novan agadon. 
Granda renkonto de la Bydgoŝĉa esperantistaro okazis la 10-an de novembro 
k. j. Ceestis gin kelkdek esperantistoj, interalie, Jean Forge, konata verkisto 
Esperanta de „Abismoj' kaj „Saltego trans jarmiloj”. Dum la kunveno deklamis 
beian poemon s. t. „Esperantujo“ f-ino Helut Ezopowna, s-o Edmund Fethke 
raportis pri la nuna stato de la tutmonda Esp-o movado. Sengenaj konversaci- 
vesperoj de la lokaj esperantistoj okazas ĉiulunde depost 20-a horo en sim- 
patia kafejeto „Promień', Śniadeckich 9. Traveturantoj tien afable turnu siajn 
paŝojn. Komenciĝas du Esperanto-Kursoj: por komencantoj kaj progresintoj. 
Krome Esp-o sukcese instruata en tri lokaj gimnazioj, en du liceoj kaj unu ler- 
nejo agrikultura. — Dank' al klopodoj de ĉi-tiea Unuigo de laborantoj de Bank 
Zwiazku Spólek Zarobkowych kmencigis kurso kun 32 bankaj geoticistoj. 

DABROWA GONNICZA. Estas organizitaj en Urba Legejo Publika uu 
kursoj por komencantoj kaj supera en Stata Minist-lernejo. La kursojn partoprenas 
38 personoj Gvidanto S-ano Czestaw Rabenda. 

KRAKÓW. En la jurnalo „Czas' aperis ampleksa artikolo de prof. O. Buj- 
wid s. t. Internacia kongreso de esperantistoj en Oxford. — La 17-an de novem- 
bro dank' al klopodoj de Studenta Esperantista Rondo aŭdigis s-o Wilkosz, prot. 
de la universitato kaj kuratoro de la rondo tre interesan prelegon je la temo: 
Signifo de Esperanto por scienco. Tuj post la prelego okazis unua leciono de 
nove malfermita kurso, gvidata laŭ parola metodo de s-o Hodakowski. — En 
TNSW (societo de instruistoj de superaj lernejoj) okazis la 22-an de nov. prele- 
go de s-o prof. Bujwid pri Esperanto. La ĉeestintoj aprobis la proponon aes 
peton al la ministerio, pri enkonduko de Esp. en komercajn lernejojn, kiel devt- 
gan objekton kaj en aliajn depende de lokaj cirkonstancoj. : 

Lunde la 15-an de decembro okazis en kineja ĉambrego de Muzeo Indu- 
slria solena vespero honore al naskotago de dro L. L. Zamenhof. En la pleni- 
gila ĉambrego de la publiko antaŭparolis s-o prof. Bujwid atentigante pri la si- 
$nifo de la soleno, kiu samtempe okazas en la tuta mondo kaj memorigante pri 
la okazonta en Kraków universala Esperanto-kongreso. Post tio f-ino P. Rubin- 
stein deklamis la „Pregon sub la verda standardo", f-ino Sękarówna aŭdigis bel- 
voĉe kelkajn polajn kaj esperantajn kantojn. Dum la paŭzo oni kolektis profite 
al blindaj partoprenontoj de la 23-a kongreso 22.15 zl kaj oni vendis okaze de 
la librcfesto lib.ojn por 61 zl. Post la paŭzo aranĝis s-o dro Dreher 20-minu- 
tar provlecionon de esperanto por propagandi pluajn kursojn. Post tio f-ino 
Człapińska deklamis sentplene en Esperanto la versaĵon de Konopnicka s. t, 
Stah. Belan kaj subliman vesperon finis la kantoj aŭdigitaj de s-o Jerzy Sowiñ- 
ski en pola kaj esperanta lingvoj, kiuj renkontiĝis kun granda aplaŭdo de la pu- 
bliko, kaj la himno „Espero kantita de ĉiuj ĉeeslintaj esperantistoj. Piane 
ukompanis dum la tuta vespero s-o Wlodzimierz Ormicki. 

LUBLIN. S-ino Irena Pruska gvidas elementan E. Kurson en stacidomo 


de Lublin vor 12. fervojoficistoj. — S-ro Marjan Klimowicz organizas specialan 
kurson de Esperanto ror skolta janularo. — Dekkelkaj „novbakitaj“ gesamidea- 
noj, instruitaj en publika kurso de S-ro Czesław Pruski — Del. de UEA. ardas 


komenci dauran korespondadon kun eksterlandaj partoprenontoj de la XXIII-a 
en Krakow. Oni adresu al Pola Esperanta Societo str. Krak. Przedm. 60. cuk. 
„Warszawianka . —- En sino de Pola Esp. Asocio-Filio en Lublin fondiĝis t. n. 
„Ligo de Esperanto-Amikoj” — kies celo estas organizi ĉiujn favorantojn de 
Esperanto kaj ĉiujn gis nun neorganizitajn esperantistojn. Kiel „afergvidanto“ 
estas elektita arda samideano, S-ro A. Zorkraut. — Rapidkurso por fervojofici- 
stoj, organizita de stacidomestro S-ro K. Bieńkowski gvidita laŭ konversacia me- 
todo de S-ro Cz. Pruski finiĝis kun bona sukceso. —- Baldaŭ estas projektata or- 
ganizo de nova E. Kurso por fervojoficistoj. 

La 15. X. 30. okazis solena malfermo de 3-monata publika Esp. Kurso. Be- 
legajn enkondukajn paroladojn faris: Vic-prezidanto de Pola Esp.-Asocio en Lw- 
blin S-ro L. Leszczyński kaj juĝisto de Distrikta Juĝejo en Lublin S-ro Stefan 

Lelek, malnova pioniro de Esperanto. En nomo de lasta publika Esp. Kurso tre 
bele kaj tre lerte parolis internacilingve absolvintino de tiu Kurso f-ino E. Var- 
du, c La Kurson gvidas S-ro Cz. Pruski, Del. de U. E. A. en Popollerneja 

r. 
| LÓDŹ. La jurnalo „Republika“ lokis en sia bildaldono kelkajn fotografa- 
jojn pri la tutpola kongreso de Esp. 

WARSZAWA. „Nasza Poczta” organo de malsuperaj funkciuloj de posto 
lokadas korespondajojn eksterlandajn, tradukatajn el Esperanto de s-o Dmo- 
chowski. „Mój przyjaciel” (adreso: Warszawa, Bielańska 5) lre interesa mo- 
nata revuo por junularo enigas regule al sia enhavo ampleksan parton en Espe- 
ranto. 

WILNO. Vilna Esperantista Rondo Akademia renovigis sian agadon, mal- 
terminte kurson, kiun vizitas ĉirkaŭ 50 personoj. La kurson gvidas s-ano Leon 
Klodecki. La, Rondo dejoras dunanĉe kaj merkrede de 8 pis 10 h. vespere en 
sa propra ejo ĉe str. Jagieliońska 3 m. 2. 


23-a UNIVERSALA KONGRESO DE ESPERANTO 
Krakow 1-a ĝis 8-a de Aŭgusto 1931. 


Protektoraro. Protektorecon de la kongreso bonvolis akcepti profesoro de 


la politekniko s-o Ignacy Mościcki Prezidanto de Pola Respubliko kaj so 
Jozef Piłsudski unua Marŝalo de Polujo kaj Ministro de militistaj aferoj. 
Stata honora komitato. La honoran komitaton bonvolis fis nun eniri s-ino 
Aleksandra Pilsudska marsaledzino, s-o dro Stefan Hubicki — ministro de 
laboro kaj socia prizorgo, s-o ing. Alfons Kuhn ministro de komunikacio, s-o 
dro Augusl Zaleski ministro de ekstero, s-o generalo Roman Górecki — di- 


rektoro de Bank Gospodarstwa Krajowego (banko de landa mastrumado) kaj 
prezidanto de FIDAC. Kompletigo de la listo aperos post ricevo de pluaj in- 
formoj. 

Aliĝoj. Gis nun aligis 38 personoj. 

35. Bujwidowa Kazimiera. s-ino, Lubicz 34, Kraków, Pollando. 

36. Bujwid-Rouppertowa Kazimiera, Dro, s-ino, Raciechowice, pow. Wieliczka, 
| Pollando. 

37. Dziedzic lgnacy, dro, Szeroka 43, Torun, Pollando. 

38. Dziedzic Marja, s-ino, Bydgoska 60, Toruń, Pollando. 

Fervojrabato. Jam nun LKK ricevis promeson de fervoja ministerio, ke la 
kongresanoj ricevos 50 proc.-an rabaton de normala bilet-prezo. 

Pasportoj. Ministerio de ekstero promesis ordoni, ke pia; reprezentantoj 
eksterlande konsentu al la kongresontoj senpagan vizon. Detalaj sciigoj pri tio 
€i aperos gustatempe. 

Logejoj. LKK jam nun entreprenis klopodojn por certigi al la kongresanoj 
logejon, kiuj laŭ prezo kaj komforto povus kontentigi ĉies dezirojn. Ci tie ni 
prezentos nur tute feneralajn informojn. Cambro kun plena komforto kostos 20 zł 
por unu persono kaj nokto. Studentaj komunaj logejoj jam por 1 zł estos riceve- 
bla;. Inter tiuj ekstremaj limoj ekzistas multaj ebloj, kiuj permesos al la kongre- 
sanoj elekti laŭ personaj preteroj kaj kondicoj. 

Mango. Mangujo en Polujo estas tre malkosta. Prezo de tuttaga nutrajo 
sanceligas, kompreneble, laŭ postuloj de 3 gis 10 zl. 


PRELEGOJ DE SAMIDEANO LAKMISHVAR SINHA EN POLUJO. 


En febiuaro 1931 j. alvenas Polujon la fama hinda propagandisto, s-ano 
Lakmishvar Sinha, kiu faros rondvojagon ĉirkaŭ la tuta lando. 

Ĉiuj esperantaj societoj kaj organizajoj en Polujo devas eluzi la okazon 
kaj arangi en sia urbo prelegojn de la Hindo kiu estas tre lerta parolisto. 

Per la arangadoj de tiuj prelegoj okupigas Akademia Esperantista Rondo 
ce J. A. H. Warszawa, Nowv Swiat 21. 
| Ĉiuj societoj au, se tiuj ne ekzistas, izoluloj, kiuj intencas arangi prelegojn 
estas petataj ES kun la Rondo por ricevi pli detalajn informojn. La pago 
por prelego estas 2irkau 75 zl. Invitoj estas akceptaj gis la 5-a de januaro. Post 
tiu termino, estos la vojagplano fiksita kaj neniaj ŝanĝoj eblaj. 

Skribu kaj informigu! 

Ne malatentu la okazon de bona propagando. 

Rimarko. Ciu invito devas esti provizita per 5 zl. por la organizadaj els- 

pezoj. 

STATISTIKO PRI LA ESPERANTA INSTRUADO. 


Por la statistiko, kiun ni faras por IALA (International Auxiliary Language 
Association in the United States, Inc.j, New York, rilate la esperantistan instrui- 
staron kaj rilate la temon „Esperanto en lernejoj" , ni nepre bezonas ankoraü 
specialan materialon laú decido de IALA. Estas necese, konstati, en kiuj lernejoj 
de la mondo dum la tempo de la lasta kvaronjaro 1. X. -- 31. XII. 1930 Esperanto 
estas instruata en lernejoj. 

Ni tre kore petas, ke ĉiuj gekolegoj, kiuj dum €i tiu tempo instruas Esp- 
eranton en siaj lernejoj, sciigu nin pri tio. Ili estas petataj: 

1.) doni sciigojn pri la koncerna lernejo, sciigante Ĝian nomon en sia nacia 
lingvo (per latinaj literoj) kaj samtempe doni la nomon kaj la gradon en 
Esperanto, 

2). doni sian precizan propran adreson kaj 

3). aldoni notojn, kiuj ŝajnas necesaj por klarigi la situacion. 

(Ekzemplo: 
al 1). 5. Gemeindeschule Berlin S. 13, Blumenstrasse 49 (unuagrada po- 
ollernejo) — 
al 2). Hans Feierabend. Volksschullehrer (popollerneja instruisto) Berlin W. 
35, Poststrasse 92, IT. 
al 3). 2 korojn po semajne, nedevige, por 12-jaraj knaboj de la 6-a lernojaro.) 

Estas tre grave, ke ni povu liveri kie] eble plej kompletan materialon, 
irave por nia kunlaborado kun [ALA kaj same grave por nia Esperanto-propa- 
sando. 

La rezulton ni transdonos al nia Esperanto-gazetaro. 

„Kunlaborado de IALA en New York kaj de la Instituto 
J. J. Rousseau en Genĉve kun la Esperanto-Instituto 
por la Germana Respubliko en Leipzig”. 
D-ro Dietterle. 

NB. Bonvolu sendi la materialon plej malfrue- ŝis fino de l' jaro 1930 — 
al la sekretariino de „Kunlaborado“: f-ino Martha Moelke — Brandenburgische 
Str. 5, I, — Berlin-Súdende (Germanujo). 


ALVOKO AL LA TUTMONDA ESPERANTISTARO! 


Je honorigo de Sia Mosto alte estimata sinjorino Mihalina Moscicka, edzi- 
no de Lia Moŝto sinjoro Prezidanto de Pola Respubliko Prof. Ignacy Mościcki, 
la Mondlingvo-eldonejo en Katowice intencas eldoni „Kolekton de Esperanta 
Poezio", kiel memoraĵon pri nia XXIll-a en Krakow. 

La verko estu dediĉita en la nomo de la tutmonda Esperantistaro. Tiueele 
la Mondlingvo-eldonejo en Kalowice turnas sin al ĉiuj gesamideanoj en la tuta 
mondo kun la afabla peto, sendi manuskriptojn de nur elektitaj originalaj kaj an- 
kaŭ de tradukitaj poemoj kun indiko de la lingvo, el kiu ili estas tradukitaj, 
menciante ankaŭ verkiston, tradukinton kaj landon. 

La manuskriptojn, skribitajn unuflanke sur papero 22x29 cm per skrib- 
maŝino oni sendu plej malfrue gis la 30a de Aprilo 1931 al: Mondlingvo-eldonejo 
Katowice, ul. Plebiscytowa 25, III. Polujo. Aliaj informoj sekvos. 


BIBLIOGRAFIO, 


Per balono al la poluso. La libro pri Andrée kaj liaj kamaradoj. Stockholm 
L Eldona Societo Esperanto. Prezo 9 svedaj kr. 

La memorlibro pri fama balonvojaĝo de la tri svedaj polusesploristoj etek- 
tiviĝinta antaŭ 33 jaroj, kiu malfeliĉe finigis ne lasinte iujn ajn postsignojn sia- 
tempe, nun klarigis dank' al la svedaj fiŝkaptistoj, kiuj trovis la restaĵojn de mal- 
feliĉaj heroaj filoj de Svedlando. La priskribo de tiu heroa entrepreno traskri- 
bita el malfacile legeblaj skribajoj de Andrĉe, Strindberg kaj Frankel, postlasitaj 
inter aliaj trovitaĵoj apude de mortaj restaĵoj estas vere kortuŝa ĝis la profundo 
de l' koro. 

La balono povis sin teni flugante nur dum tri tagoj de la 11 ĝis la 14 de 
julio. Kvankam oni elĵetis ne nur la balaston sed eĉ diversajn necesajn aĵojn kaij 
instrumentojn, la balono malsupreniris sur la drivglacion dispecigitan je pli aŭ 
malpli grandaj pecoj kaj pecegoj, kovritaj per akvo. Serĉante kaj penante iun 
am landon ili ĉiuj estis devigataj sekvi la direkton de la drivglacio tute senpo- 

vaj en la glacidezerlego. De tempo al tempo ili nagadis pere de tolboato en la 
direkton, kie ili supozis trovi la Franc Jozef landon au iun ajn insulon pli pro- 
ksiman. Ofte ili estis dangeritaj de blankaj polusaj ursoj, kies viando fine servis 
al ili kiel nutrajo. Tiu ĉi ne mankis sed mankis io alia... Ili havis ĉe si nur tre 
ne sufiĉan vestaĵon kaj lio eslis la kialo de ilia morto. Kiam ili alvenis al la in- 
sulo Vitón la 5 de oktobro ili estis tiel elĉerpitaj, ke ili ne pli povis fari la skri- 
bajn nolojn... La unua mortis Nils Strindberg 25 jara junulo, kiu ĉiun tempon re- 
vis pri sia lando kaj la juna fianĉino. Oni trovis lian tombon proksime al la tola 
tendaro, kie dormis ambau liaj kamaradoj. Restaĵoj de Andree kaj de Fränkel 
kuŝis tute apude... restis ankoraŭ varmigilo kun iom da petrolo. Korpoj estis dis- 
ŝiritaj de ursoj, restis nur skeletoj kaj ostoj. | 

La libro pri la heroajo estas eldonila belege ec lukse. Ciu esperantisto de- 
vas tralegi ĝin kaj trarigardi belegajn fotografaĵojn faritajn de niaj tri herooj. Al 
la tuta esperantistaro la libro restos por ĉiam ne nur belega memorajo sed vera 
kuragigo de konstanta laboro por nia alta idealo, kiu estas iomete simila al he. 
roa entrepreno nuntempe. Venkos nur tiu, kiu firme kredas al la venko. de la 
idealoj: grandaj, altaj, superhomaj. Ne gravas, ke la tuta vivo ne sufiĉos por la 
fina venko. 

Pro la eldono de la grandioza libro ni ŝuldas specialan dankom al ĉiuj, 
kiuj partoprenis en la eldono esperantlingve, ĉar lio estas unu granda paso an- 
taŭen por pruvi la neceson de unu lingvo por ĉiuj nacioj de la inteligentema 
mondo. Do bonvolu akcepti nian dankon: S-ro Rektoro Sam. Jansson. S-ro P. 
Nylen, S-ro S. Engholm, S-ro E. Malgreen, S-ro B. Eriksson, kaj S-ro B. Gerd- 
man. 

D-ro Edmond Privat. Esprimo de sentoj en Esperanto. Univ. Esp. As. Ge- 
neve 1931. 

Kiel diras la aŭtoro en sia antauparolo, la libreto ne eslas lernolibro, Jam 
delonge estas dezirata la pli korekta stilo esperanta, kiu ne ĉiam estas egalva- 
lora, kvankam oni diras kaj asertas, ke nia lingvo estas tre facila. Estas gi vere 
facila, sed kiel lingvo vivanta kaj disvolviĝanta, gi havas multajn tre delikatajn 
nuancojn, ne konatajn de aliaj lingvoj. Kiel en aliaj lingvoj simile en esp-o ekzi- 
stas tute ordinaraj potagaj parolantoj, oratoroj kaj stilistoj, ofte geniaj, kiel estis 
ekz. Grabowski, Bein k. a. Al oratoroj tre volonte aŭskultataj apartenas sendube 
nia kara honora Prezidanto de la U. E. 

Mi konsilas aĉeti tiun malgrandan sed tre interesan libreton kaj diligente 
gin tralegi. O. B. 

Książka Adresowa Filatelistów --. Adreslibro de Filalistoj --  Adres- 
Sbuch des Philatelisten. Jaro 1930. Eldonisto Władysław Lekowski, Piastów ad 
Warszawa, ul. Napoleońska, Pollando. Pagoj 32, formato in 4-lo. Prezo por 
Pollando zł. 2.5., por eksterlando 2. germ. markoj au egalvaloro, event. en inter- 
naciaj respondkuponoj. 

Kiel serioze enpenetras la ideo de lingvo internacia en rondojn ne pure 
esperantajn, pruvas la supre citita libreto. Gi estas presita en lingvoj: pola, 
esperanta kaj germana enhavas alfabete, laŭurbe ordigitan adresaron de 
aktivaj filatelistoj kaj filatelistaj entreprenoj en: Pollando (I-a parto), aliaj ŝtatoj 
de Eŭropo (Il-a parto), ekster-Eŭropo (I- -a parto). Kiel tia gi bone servos al Ĉiuj 
“kolektantoj kaj korespondemuloj kaj ni povas rekomendi pin al ĉiuj interesatoj. 

Krom tio la ,Adreslibro" enhavas sufiĉe ampleksan parton por-esperan- 
lan, inter kiu la plej interesa estas originala artikolo de S-ro Skorzak Jan 
sub la titolo „Filatelio kaj Esperanto” kun praktikaj indikoj tiurilataj. 

Al tiu sendube utila eldonajo ni deziras kiel eble plej bonan sukceson. 
Kiel devo de recenzintoj ni devas substreki la bedaŭrindan fakton, ke la pre- 

;»seraroj iom tro abundas —. kio el la dua eldono certe estos forigita. 


A DE LA REDAKCIO. 


- AL CIUJ SIAJ ABONANTOJ, LEGANTOJ KAJ SIMPATIULOJ LA RE- 
^7DAKCIO KAJ LA ADMINISTRACIO DE POLA ESPERANTISTO OKAZE DE 
^ LA KRISTNASKAJ FESTOTAGOJ KAJ LA NOVA JARO SENDAS PLEJ 

"KORAJN BONDEZIROJN. 

Al ĉiuj, kiuj okaze de mia lektorigo ĉe la Universitato en Krakow bonvolis 
esprimi esiajn gratulojn, mi tutkore dankas. 


Tadeusz Hodakowski. 


Drukarnia L. Gronusia i Ski w Krakowie, ul. Stolarska 6. 


Szanowni Czytelnicy! 


Według podanych dotychczas wiadomości, postanowiliśmy wy- 
dawać miesięcznik w języku polskim, poświęcony propagandzie espe- 
ranta wśród społeczeństwa polskiego. Propaganda ta szczególnie te- 
raz ma niczwykle doniosłe znaczenie ze względu na mający się od- 
być w krakowie Światowy Kongres Eperantystów. Musimy zainte- 
resować esperantem jak najszersze warstwy społeczeństwa, podając 
mu wiadomości o ruchu esperanckim i o jego dotychczasowym roz- 
woju, jednając w len sposób dła esperanta nowych licznych zwolenni- 
ków. Pomysł swój przeprowadzimy w zupełności o ile zdołamy po- 
zyskać odpowiednią liczbę abonentów dla naszego nowego miesięcz- 
nika. Niska cena, jaką ustanawiamy za pojedyncze egzemplarze, bo 
wynosząca 20 gr., rocznie 2.40 zł. niewątpliwie ułatwi nam przepro- 
wadzenie naszych planów. Każdy esperantysta niech zaabonuje ilość 
egzemplarzy według własnych zasobów i warunków  materjalnych, 
rozpowszechniając je później wśród znajomych, umieszczając w roz- 
maitych poczekalniach, czytelniach itd. Naszem zadaniem będzie sta- 
rać się, żeby miesięcznik był wydawany w sposób interesujący, by 
mógł zająć każdego i nie zawieść pokładanych w nim nadziei. 

Poniżej pozwalamy sobie przesłać kartę zamówienia, którą po 
wypełnieniu prosimy wysłać jako druk pod adresem: Polski Eperan- 
lysta, Lubicz 34, Kraków. 


KARTA ZAMÓWIENIA 


Niniejszem zamawiam miesięcznik propagandowy w ilości .......... | 
egz. po 20 gr. na okres .................. "uns T przyczem nalezna kwo- 


EN Iu ce przekazuję na Konto Polskiego Esperantysty Krakow 
P. K. O. 406 660 


(adres czytelny i dokładny) 

LA MEMORON plifortigas kaj perfektigas laŭ mnemonika metodo trifoje premiita 

de la Pariza Akademio profesoro de mnemoniko D. FAJNŜTEJN, WILNO (Po- 

lujo), Zawalna 15/11. Mia) perkorespondaj lecionoj tute anstataŭas la perso- 
nan instruadon Prospektojn postulu senpage 


Wyszedł z druku 
KOMPLETNY SAMOUCZEK JĘZYKA ESPERANTO 
ze zbiorem wyrażeń handlowych i radiowych, 
ułożony przez p. S. Grenkamp-Kornfelda, 
członka wszechświatowego komitetu językowego dla Esperanta, Paryskiego To- 
warzystwa Lingwistycznego, współautora  najobszerniejszego Słownika i naj- 
obszerniejszej Gramatyki esperanckiej 
z przedmową prof. A. Cotton, członka Paryskiej Akademji Nauk. 
Cena (wraz z opłatą pocztową): 
l egz. — zł 1:25 25 ege. — zł. 22— 
5 " wzw eo y SR 50 is — » 40 — 
TUS ot ied O — TOOL oor SP ee, E 
Konto czekowe Nr. 400.821. 
ESPERANTISTA VOĈO, JASLO. 


Libreja Fako de „Pola Esperantisto" 


Kraków, ul. Lubicz 34. Konto PKO. 406.660. 
REKOMENDAS : 
Albanio — Gvidlibro , ; : A J ; 
Albumo de Kraków (34 fotoj) ; f 
Albumo de l' VIII en Kraków. Luksege eldonita T 600 fot. 


Ama stelaro . | i 3 
An-Ski — Dibuk. Teatrajo 


Avsejenko — Fraŭlino Suzano . | : 
Baghy — Viktimoj . A 
Bałucki — Kuzeto. kEmedio en nid “de S, CRIAR A : 
Baudouin — La arto de memdisciplino: Psikagogio : 
Białystok — Gvidlibro tra urbo de nia Majstro . t à : 
Blicher — Taglibro de vilagpedelo. Rakonto L y 4 : 
Bonnsels — Ŝolandro 


Bujwid O. prot. — Kvin prelegoj pri bakterioj 
La apliko de radioj ultraviolaj al sterilizo de akvo 


OR re D m N e O OIR RDA 
ZZABDZYNZEDZZYSZĄE 


Bukedo — I, kaj II. Rakontoj de diversnaciaj aŭtoroj po 
Bultuis — Malriĉa en spirito. Dramo orig. en E. . , i 
Butin — Fausto. Komentario al la I-parto 
Butler — Himnaro Esperanta 
= Kantaro Esperanta i a : 
Campe — Robinsono Kruso j : ¿ : : b 
Cart i Borel — Esperanto w 10 lekcjach 
Conscience — La leono de Flandrujo 1 


Czubryński Esperanto i Esperantyzm 

— Esperantyzm. Wvd. 
Czechowski — Podróż po świecie dostępna dla każdego À 
Celec slosilo esper. (malgranda formato) 
Dobrzański — Al mokantoj 
Dreylus — La vangfrapo : 
Fredro — Consilium facultatis. Komied: trad. Ant. Grabowski 

Fruíctier Kompl. Gramaliko kaj vortfarado de ZAŬ 

Gemoj de la hungara popolmuziko ^ | A : 

Grabowski Ant. — Nova Antologio . : A ; : 

Grenkamp-Kornfeld — Krioj de l'koro. poeziaĵoj i : 1 
— Penseroj. Legindaj precipe en kurooj : A : 
— Kompletny samouczek jqz. Esperanto ; [ > 

Grylí — W sprawie nauki języków obcych , ; y 

Merben — Malriĉa knabo, kiu gloriĝis : ; | i : 


Miller — Ho, tiuj fremduloj, opereto . à : ; : A 1.40 
Ibsen — Imperiestro kaj Galileano ; ; . 12.60 
Nustrita Gvidlibro tra Pollando kaj Danzig— Gdańsk, Bin, de la 

P. E. D. Kraków . i : 1.50 
Insignoj esper. (steloj) po 1.10, 1.20, 1.30, 1.40, 1.50, 1.70, 2.10. 
Insignoj esper. por poloj ; , 2.50 
Jarkolekto de , Pola Esperantisto" 1928 2 ; , 4 ; 5.00 
Jarkolekto de „Pola Esperantisto” 1929 ) . s d ; 6.00 
Jaumotte — Belga Antologio, franca parto . J L t ; . 10.00 
Jung — La alta kanto de la amo 1.80 
Kaplan — Akordoj esperantaj . 0.80 
Karinthy — Norda vento; novelkolekto y ; | , 1.30 
Kenelm Robinson — Se grenereto  . : " . 13.00 
Kongreslíbro de l' VIII. en Kraków. Rice ilustrita , 1.00 
Kraków — Urbo de Jubilea Kongreso 1912 . } 0.80 
Kriss — Melodoj de 1' nokto. Poeziaĵoj 1.00 
Lagerlöf -— La juuulino el Stormyr 3.75 
Lange — Dibo; de profetoj, ses poemoj; trad. Ant. Grabowski 1.50 
Lessing — Minna de Barnhelm . : 4.30 
Malgranda terbiblio - 200 
Mickiewicz — Improvizacio de A AS 0.50 
Multatuli — Historio de Saidjach kaj Adinda; eld. Liem Tjong, Hie 

Semarang — Java , 1.85 
Oberrotman kaj Jung - La lastaj tagoj de Dro Zamenhof 2.60 
Polaj Kristnaskaj Kantoj ! 0.25 
Poŝtkartoj (kun moto de Żeromski) 10 pecoj 0.50 
Reymont — En fumejo de l' opio 1.20 
Sinha — Bengalaj fabelo: 2.30 
Slowacki — La patro de pestuloj el El- Arish, trad. Ant. Grabowski 1.40 
Staff — Aŭtunaj agordoj . : 1.00 
Śapiro — Babiladoj de Ara Zamenhofano | ; 1.00 
Ŝiŝmanow — Cu estas ebla kaj necesa internacia helplingvo ; 1.00 
Slosilo esper. en pola lingvo : 0.60 
Tatroj kaj Zakopane 0.50 
Tichawski — „La Mondlingvo", podr. Esp. 5.00 
Trochimowski — Kwestja jezyka pni: wach 10 ekz. 1.00 
Turno — Kompletny podrecznik Esperanta; wyd. III. : 1.25 

— Wyższy kurs Xa c : 2.00 
Vermuyten — Belga Antologio, franca parto : ; ; . 10.00 
Wiesenleld — Galerio de Zamenhof. Kun 18 portretoj . ; , 2.40 
Zamenhof, D-o Leono — Mia liro l l ; ; 1.10 
Zawada — Pełny podstawowy słownik j. Esp. (esp: -pol.) 4.00 

La verkoj de Zamenhof; 

Fundamenta Krestomatio . Ą ; r 5.60 
Fundamento de Esper. (5- lingva) | ; ý | | ; 2.30 
Lingvaj Respondoj : ; ; , ; ) A s ; 2.80 
Proverbaro Esperanta ; ; "Auto e 2.70 
Andersen --- Fabeloj I. kas 11. parto po | | | . 4,40 
Goethe — Ifigenio en Taürido . ; | 3.30 
Gogol — La Revizoro , ; j : A 3.30 
Heine -- La Rabeno de Baĥaraĥ. La Gimnazio ; ; s l i 2.30 
Moliére — Georgo Daudin , E - ; 1.75 
Orzeszko — Marta . e i ; | > A 5.50 
Schiller — La Rabisto) . s i | : 114 143.80 
Shakespeare — Hamleto . ; 2.15 


Nur antaupago. — Por sendkostoj aldonu 10. 
Por rekomendita sendaĵo plu 0.50 zł. La sendaĵon nerekomenditan ni ne garantias. 


A tŝ ——— au 
NE FORGESU RENOVIGI LA ABONON POR JJ. 1931! 
Pagu la abonon je nia konto PKO 406.660. 
Abonu mem kaj varbu novajn abonantojn por la sola esperanta 
gazeto en Pollando! 
e RÀ A o p unue E oom WON A NN 
Drukarnia Ludwika Gronusia i Ski w Krakowie, Stolarska 6. | 


